
Návrh
UZNESENIE VLÁDY SLOVENSKEJ REPUBLIKY
č. ...
z ...
 
k návrhu zákona, ktorým sa mení a dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z. z. a ktorým sa menia a dopĺňajú niektoré zákony 

	Číslo materiálu:
	 

	Predkladateľ:
	podpredsedníčka vlády a ministerka investícií, regionálneho rozvoja a informatizácie


Vláda
A.         schvaľuje
A.1.             návrh zákona, ktorým sa mení a dopĺňa zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z. z. a ktorým sa menia a dopĺňajú niektoré zákony;

B.         poveruje
predsedu vlády
B.1.             predložiť vládny návrh zákona predsedovi Národnej rady Slovenskej republiky na ďalšie ústavné prerokovanie,

podpredsedníčku vlády a ministerku investícií, regionálneho rozvoja a informatizácie
B.2.             uviesť a odôvodniť vládny návrh zákona v Národnej rade Slovenskej republiky,

C.         ukladá

členom vlády
predsedom ostatných ústredných orgánov štátnej správy
C.1.              zosúladiť vykonávacie právne predpisy so schváleným znením zákona,
 	do 30. 8. 2022

C.2	prijímať opatrenia na zabezpečenie dostupnosti údajov z informačných systémov verejnej správy podľa tohto vládneho návrhu zákona automatizovaným spôsobom v súlade s § 6 ods. 1 a § 12 ods. 1 písm. f) zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov a § 17 ods. 6 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov,
priebežne

členom vlády
predsedom ostatných ústredných orgánov štátnej správy okrem predsedu Štatistického úradu
C.3.             ako povinným osobám podľa § 5 ods. 1 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v spolupráci so Štatistickým úradom odstrániť nezrovnalosti medzi údajmi vedenými v zdrojových registroch a údajmi vedenými v registri právnických osôb, podnikateľov a orgánov verejnej moci,
do 1. 1. 2022 a každoročne

podpredsedovi vlády a ministrovi financií
C.4.            vyčleniť z rozpočtovej kapitoly Všeobecná pokladničná správa finančné prostriedky vo výške 200.000 EUR na zabezpečenie vypracovania konsolidovanej projektovej dokumentácie v súlade s vyhláškou Úradu podpredsedu vlády Slovenskej republiky pre investície a informatizáciu č. 85/2020  Z. z. o riadení projektov a úlohou C.5. z uznesenia vlády SR č. 649 z 14. októbra 2020, nevyhnutnej pre plnenie povinností uložených týmto návrhom zákona,
do 15. júna 2021

D.         odporúča
primátorom miest, starostom obcí, predsedom vyšších územných celkov, predsedom komôr
D.1.             ako povinným osobám podľa § 5 ods. 1 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v spolupráci so Štatistickým úradom odstrániť nezrovnalosti medzi údajmi vedenými v zdrojových registroch a údajmi vedenými v registri právnických osôb, podnikateľov a orgánov verejnej moci,
 	do 30. 8. 2022.
Vykonajú:     členovia vlády
predsedovia ostatných ústredných orgánov štátnej správy

Na vedomie:  predseda Národnej rady Slovenskej republiky
primátori miest
starostovia obcí
predsedovia vyšších územných celkov
predsedovia komôr

